2002/169/EY: AKT—EY-ministerineuvoston päätös N:o 3/2001, tehty 20 päivänä joulukuuta 2001, kahdeksannen ja yhdeksännen Euroopan kehitysrahaston varojen myöntämisestä Somalialle



Virallinen lehti nro L 056 , 27/02/2002 s. 0023 - 0023



AKT-EY-ministerineuvoston päätös N:o 3/2001, tehty 20 päivänä joulukuuta 2001, kahdeksannen ja yhdeksännen Euroopan kehitysrahaston varojen myöntämisestä Somalialle (2002/169/EY) AKT-EY-MINISTERINEUVOSTO, joka ottaa huomioon Loméssa 15 päivänä joulukuuta 1989 allekirjoitetun neljännen AKT-EY-yleissopimuksen sellaisena kuin se on Mauritiuksessa 4 päivänä marraskuuta 1995 allekirjoitetulla sopimuksella muutettuna, ottaa huomioon 23 päivänä kesäkuuta 2000 Cotonoussa allekirjoitetun AKT-EY-kumppanuussopimuksen ja erityisesti sen 93 artiklan 6 kohdan, sekä katsoo seuraavaa: (1) AKT-EY-ministerineuvosto vahvisti päätöksellä N:o 1/2000(1) 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevat siirtymäkauden toimenpiteet tarkoituksena aikaistaa sanotun kumppanuussopimuksen tiettyjen määräysten soveltamista sekä jatkaa tiettyjen neljännen Lomén yleissopimuksen määräysten soveltamista. (2) Somalian kansalle annettavan tuen jatkumisen varmistamiseksi on aiheellista osoittaa varoja. AKT-EY-kumppanuussopimuksen, jonka soveltamista on aikaistettu AKT-EY-ministerineuvoston päätöksellä N:o 1/2000, 93 artiklan 6 kohdassa määrätään mahdollisuudesta myöntää sellaisille AKT-valtioille erityistukea, jotka ovat allekirjoittaneet aikaisemmat AKT-EY-yleissopimukset, mutta jotka eivät normaalin hallintorakenteen puuttumisen takia ole voineet allekirjoittaa tai ratifioida AKT-EY-kumppanuussopimusta. Tätä määräystä sovelletaan Somaliaan, ON PÄÄTTÄNYT SEURAAVAA: 1 artikla Kahdeksannen EKR:n jäljellä olevista kohdentamattomista varoista osoitetaan 50 miljoonaa euroa taloudelliseen ja tekniseen yhteistyöhön Somalian hyväksi. AKT-EY-kumppanuussopimuksen 93 artiklan 6 kohdan mukaisesti tuki voi koskea instituutioiden kehittämistä sekä talouden ja yhteiskunnan kehittämistoimia, missä yhteydessä erityishuomiota kiinnitetään kaikkein huono-osaisempien väestöryhmien tarpeisiin. EKR:n johtava tulojen ja menojen hyväksyjä vastaa kansallisen valtuuttavan viranomaisten tehtävistä määrärahan ohjelmoinnin ja täytäntöönpanon osalta. 2 artikla AKT-EY-kumppanuussopimuksen rahoituspöytäkirjan voimaantulon jälkeen Somalialle osoitetaan 149 miljoonaa euroa taloudelliseen ja tekniseen yhteistyöhön rahoituspöytäkirjan 3 artiklan a alakohdassa tarkoitetuista pitkän aikavälin kehitysmäärärahoista. AKT-EY-kumppanuussopimuksen 93 artiklan 6 kohdan mukaisesti tuki voi koskea instituutioiden kehittämistä sekä talouden ja yhteiskunnan kehittämistoimia, missä yhteydessä erityishuomiota kiinnitetään kaikkein huono-osaisempien väestöryhmien tarpeisiin. EKR:n johtava tulojen ja menojen hyväksyjä vastaa kansallisen valtuuttavan viranomaisten tehtävistä määrärahan ohjelmoinnin ja täytäntöönpanon osalta. Siinä tapauksessa, että Somalia liittyy AKT-EY-kumppanuussopimukseen sen rahoituspöytäkirjan soveltamisaikana, kyseinen määräraha katsotaan rahoitustueksi, jota Somalialle voidaan rahoituspöytäkirjan nojalla myöntää. 3 artikla Somalialle voidaan myöntää alueellisiin yhteistyöhankkeisiin ja -ohjelmiin kahdeksannen EKR:n varoja, kunnes AKT-EY-kumppanuussopimuksen rahoituspöytäkirja tulee voimaan. Sen jälkeen, kun sanottu rahoituspöytäkirja on tullut voimaan, Somalialle voidaan myöntää alueellisen yhteistyön varoja myös yhdeksännestä EKR:stä. 4 artikla EKR:n johtavaa tulojen ja menojen hyväksyjää kehotetaan toteuttamaan tarvittavat toimenpiteet tämän päätöksen täytäntöönpanemiseksi. 5 artikla Päätös tulee voimaan päivänä, jona se tehdään. Tehty Brysselissä 20 päivänä joulukuuta 2001. ATK-EY-ministerineuvoston puolesta Puheenjohtaja D. Reynders (1) EYVL L 195, 1.8.2000, s. 46.